

**REPUBLIKA HRVATSKA**

**KRAPINSKO-ZAGORSKA ŽUPANIJA**

**OPĆINA SVETI KRIŽ ZAČRETJE**

**OPĆINSKO VIJEĆE**

KLASA: 400-01/21-01/013

URBROJ:2197/04-01-21-14

Sveti Križ Začretje, 14.12.2021.

Na temelju članka 32. Statuta Općine Sveti Križ Začretje („Službeni glasnik

Krapinsko-zagorske županije“ 21/21) Općinsko vijeće na svojoj 5. sjednici održanoj 14.12.2021. godine donosi

**O D L U K U**

**o suglasnosti za provedbu ulaganja na području Općine Sveti Križ Začretje**

**Članak 1.**

Ovom Odlukom predstavničkog tijela jedinice lokalne samouprave o suglasnosti za provedbu ulaganja (u nastavku: Odluka) daje se suglasnost načelniku Općine Sveti Križ Začretje za provedbu ulaganja na području Općine Sveti Križ Začretje za projekt Izgradnja igrališta koji će se realizirati u naselju Sekirišće.

**Članak 2.**

Ova suglasnost daje se u svrhu prijave ulaganja iz članka 1. ove odluke na natječaj za Mjeru 19.2. »Provedba operacija unutar CLLD strategije«, podmjere 19.3. »Priprema i provedba aktivnosti suradnje LAG-a« i podmjere 19.4. »Tekući troškovi i animacija« unutar mjere 19 »Potpora lokalnom razvoju u okviru inicijative LEADER (CLLD – lokalni razvoj pod vodstvom zajednice)« iz Programa ruralnog razvoja Republike Hrvatske za razdoblje 2014. – 2020, Tip operacije 3.1.1. "Ulaganja u pokretanje, poboljšanje ili proširenje lokalnih temeljnih usluga za ruralno stanovništvo, uključujući slobodno vrijeme i kulturne aktivnosti te povezanu infrastrukturu".

Podnositelj zahtjeva za potporu i korisnik potpore biti će Općina Sveti Križ Začretje.

**Članak 3.**

Sukladno Pravilniku o provedbi Tipa operacije 3.1.1. "Ulaganja u pokretanje, poboljšanje ili proširenje lokalnih temeljnih usluga za ruralno stanovništvo, uključujući slobodno vrijeme i kulturne aktivnosti te povezanu infrastrukturu", Prilog „Opis projekta“ nalazi se u privitku Ove odluke i čini njezin sastavni dio.

**Članak 4.**

Ova Odluka stupa na snagu danom donošenja, a objavit će se u „Službenom glasniku Krapinsko-zagorske županije“.

PREDSJEDNIK

OPĆINSKOG VIJEČA

*Ivica Roginić*